Mariam Temitope Masha ita ce babbar mataimakiya ta musamman ga shugaban tarayyar Najeriya kan ayyukan jin kai. Kafin wannan nadin, ta yi aiki a matsayin babbar mataimakiya ta musamman ga shugaban Najeriya kan ‘Yan Gudun Hijira. Ta kuma yi aiki a matsayin mai ba da shawara na musamman ga Mataimakin Shugaban kasa kan ayyukan Arewa maso Gabas. Memba ce a cikin kwamitin amintattu na mutum biyar tallafawa yaran yankin Arewa maso Gabas wato,North East Children's Trust (NECT), inda tayi aiki a matsayin sakatariyar zartarwa, kuma ta kasance malama mai ziyartar African Leadership Center (ALC) na King's College London. An haifi Mariam Masha a jihar Legas. Tana da aure da 'ya'ya biyu. Mariam ta samu digiri na aikin likitancin hakori (Bachelor of Dental Surgery) daga Jami’ar Legas, ta Jihar Legas, a shekarar 2000. Bayan shekara uku kuma, ta sami Digiri na biyu a fannin Kiwon Lafiyar Jama’a (MPH) daga Makarantar Kiwon Lafiyar Jama’a ta John Hopkins Bloomberg. A shekarar 2013, Mariam ta zama mai bin Archbishop Desmond Tutu Leadership Fellow, kuma a shekarar 2015 ta sami difloma a fannin jagoranci a kungiyar daga jami’ar Oxford UK.